recursal/SuperWikiNEXT-32B huggingface dataset:
অন্য ব্যবহারের জন্য জাগো (দ্ব্যর্থতা নিরসন) দেখুন।

***জাগো হুয়া সাভেরা*** আখতার জং কারদার পরিচালিত ১৯৫৯ সালের পাকিস্তানি চলচ্চিত্র। মানিক বন্দ্যোপাধ্যায় রচিত ১৯৩৬ সালের *পদ্মা নদীর মাঝি* উপন্যাস অবলম্বনে ছবিটির চিত্রনাট্য রচনা করেছেন ফয়েজ আহমেদ ফয়েজ। এতে প্রধান চরিত্রে অভিনয় করেছেন আনিস, তৃপ্তি মিত্র, কাজী খালেক, জুরাইন লক্ষ্মী, ও মীনা লতিফ।

চলচ্চিত্রটি ১৯৫৯ সালের ৮ মে পাকিস্তানে মুক্তি পায়। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য পাকিস্তানি নিবেদন হিসেবে জমা দেওয়া হয়, কিন্তু মনোনীত হয় নি। ছবিটি ১ম মস্কো আন্তর্জাতিক চলচ্চিত্র উৎসব থেকে স্বর্ণ পদক অর্জন করে।

কুশীলব
------

* আনিস - কাসিম
* তৃপ্তি মিত্র - মালা
* কাজী খালেক - লাল মিয়া
* জুরাইন লক্ষ্মী - বড় মিয়া
* মীনা লতিফ - গঞ্জো

নির্মাণ
-------

জাগো হুয়া সাভেরা চলচ্চিত্রটি তৎকালীন অবিভক্ত পাকিস্তানে (বর্তমান স্বাধীন পাকিস্তান ও বাংলাদেশ) নির্মিত হয়। ছবিটি তৎকালীন পূর্ব পাকিস্তানের ঢাকায় পূর্ব পাকিস্তান চলচ্চিত্র উন্নয়ন কর্পোরেশনে নির্মিত হয় এবং পরিচালনা করেন তৎকালীন পশ্চিম পাকিস্তানের লাহোরের পরিচালক আখতার জং কারদার। ছবিটি উর্দু ভাষায় নির্মিত হয়, যা তখন পশ্চিম পাকিস্তানের জনগণের ভাষা ছিল। কারদার তার সহকারী পরিচালক হিসেবে নির্বাচন করেন পূর্ব পাকিস্তান থেকে জহির রায়হানকে।

চলচ্চিত্রটি মানিক বন্দ্যোপাধ্যায় রচিত ১৯৩৬ সালের *পদ্মা নদীর মাঝি* উপন্যাস অবলম্বনে নির্মিত হয়। কারদার ছবিটির নির্মাণ কাজ শুরু করেন ১৯৫৮ সালে। তখন পাকিস্তানের রাজনীতির পট পরিবর্তন হতে শুরু করে। ছবিটি সাদাকালোয় ধারণ করা হয়। শুটিং হয় মানিকগঞ্জের কাছে মেঘনা নদীর পাড়ে।

সঙ্গীত
------

জাগো হুয়া সাভেরা চলচ্চিত্রের সঙ্গীত পরিচালনা করেছেন তিমির বরণ। গীত রচনা করেছেন ফয়েজ আহমেদ ফয়েজ।

মুক্তি
------

চলচ্চিত্রটি মুক্তির তিনদিন পূর্বে পাকিস্তানের নতুন সরকার (আইয়ুব খানের অধীনে) তা বন্ধের নির্দেশ দেন। চিত্রনাট্যকার ফয়েজ আহমেদ ফয়েজ পরবর্তীতে তার সমাজতান্ত্রিক মতাদর্শের কারণে জেলে যান। অভিনেত্রী তৃপ্তি মিত্র এবং তার স্বামী শম্ভু মিত্রও বাম-ঘরানার রাজনীতির সাথে জড়িত ছিলেন, এবং ১৯৪০ এর দশকে বামপন্থি ইন্ডিয়ান পিপল্‌স থিয়েটার অ্যাসোসিয়েশনের সদস্য ছিলেন। ছবিটি লন্ডনে প্রিমিয়ার হলে যুক্তরাজ্যে নিযুক্ত পাকিস্তানি হাই কমিশনার পাকিস্তান সরকারের নিষেধাজ্ঞা অমান্য করে ছবির প্রদর্শনীতে অংশগ্রহণ করেন।

ছবিটি ১৯৫৯ সালে ১ম মস্কো আন্তর্জাতিক চলচ্চিত্র উৎসবে প্রদর্শিত হয় এবং স্বর্ণ পদক লাভ করে।

তথ্যসূত্র
---------

1. ↑  Margaret Herrick Library, Academy of Motion Picture Arts and Sciences
2. ↑  "1st Moscow International Film Festival (1959)"। *MIFF*। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৭।
3. ↑  "A.J. Kardar passes away"। *ডন* (ইংরেজি ভাষায়)। ওয়াশিংটন। ১৭ ফেব্রুয়ারি ২০০২। সংগ্রহের তারিখ ১৩ জুলাই ২০১৭।
4. 1 2 3 4  "The India-Pakistan masterpiece that fell through the cracks"। *বিবিসি নিউজ* (ইংরেজি ভাষায়)। ভারত। ৫ জুন ২০১৬। সংগ্রহের তারিখ ১৩ জুলাই ২০১৭।

বহিঃসংযোগ
---------

* ইন্টারনেট মুভি ডেটাবেজে *জাগো হুয়া সাভেরা*  উইকিউপাত্তে এটি সম্পাদনা করুন (ইংরেজি)
**জাগ্রত চৌরঙ্গী** মুক্তিযুদ্ধের মহান শহীদদের অসামান্য আত্মত্যাগের স্মরণে নির্মিত ভাস্কর্য যা ১৯৭৩ সালে ভাস্কর আবদুর রাজ্জাক নির্মাণ করেন। মুক্তিযুদ্ধের প্রেরণায় নির্মিত এটিই প্রথম ভাস্কর্য।

অবস্থান
-------

এর বিশিষ্টিতা হল ডান হাতে গ্রেনেড, বাঁ হাতে রাইফেল। লুঙ্গি পরা, খালি গা, খালি পা আর পেশিবহুল এ ভাস্কর্যটি এর অবস্থান গাজীপুর জেলার জয়দেবপুর চৌরাস্তার ঠিক মাঝখানে সড়কদ্বীপে অবস্থিত।

আকার
----

ভিত বা বেদিসহ জাগ্রত চৌরঙ্গীর উচ্চতা ৪২ ফুট ২ ইঞ্চি। ২৪ ফুট ৫ ইঞ্চি ভিত বা বেদির ওপর মূল ভাস্কর্যের ডান হাতে গ্রেনেড ও বাঁ হাতে রাইফেল। কংক্রিট, গ্রে সিমেন্ট, হোয়াইট সিমেন্ট ইত্যাদি দিয়ে ঢালাই করে নির্মিত এ ভাস্কর্যটিতে ১৬ ইস্ট বেঙ্গল রেজিমেন্টের ৩ নম্বর সেক্টরের ১০০ জন ও ১১ নম্বর সেক্টরের ১০৭ জন(মোট ২০৭ জন)শহীদ সৈনিক ও মুক্তিযোদ্ধাদের নাম উৎকীর্ণ করা আছে।

তথ্যসূত্র
---------

1. 1 2 3  *জাগ্রত চৌরঙ্গী:মুক্তিযুদ্ধের প্রথম ভাস্কর্য  ওয়েব্যাক মেশিনে আর্কাইভকৃত ১৪ ডিসেম্বর ২০২১ তারিখে*, সাইফুল ইসলাম খান, দৈনিক কালের কণ্ঠ। ঢাকা থেকে প্রকাশের তারিখ:২৫ মার্চ ২০১২ খ্রিস্টাব্দ।
2. 1 2  *ঢাকার পাশে গাজীপুর[*স্থায়ীভাবে অকার্যকর সংযোগ*]*,মুস্তাফিজ মামুন, সূত্র: দৈনিক ইত্তেফাক, ঢাকা থেকে প্রকাশের তারিখ: ২০ এপ্রিল, ২০১০ খ্রিস্টাব্দ।
3. 1 2  *ঢাকার কাছেই গাজীপুর*,দৈনিক সকালের খবর।
**বিনোদ মেহরা** বলিউড চলচ্চিত্র শিল্পের একজন অভিনেতা ছিলেন যিনি সত্তরের দশকে মোটামুটি জনপ্রিয় ছিলেন। তিনি ১৯৫০-এর দশকের শেষের দিকে শিশু অভিনেতা হিসেবে এবং ১৯৭১ সালে একজন পূর্ণবয়স্ক অভিনেতা হিসেবে অভিনয় শুরু করেন। তিনি ১৯৭০-এর দশক থেকে ১৯৯০-এর দশকে তার মৃত্যুর মধ্য দিয়ে ১৯৯০ সালে ৪৫ বছর বয়সে মোট ১০০টি চলচ্চিত্রে অভিনয় করেন। তিনি প্রযোজক এবং পরিচালকও ছিলেন, তার মৃত্যুর ৩ বছর পর মুক্তি পেয়েছিলো 'গুরুদেব' নামের একটি চলচ্চিত্র।

কর্মজীবন
--------

মেহরা ১৯৫৮ সালের 'রাগিনী' চলচ্চিত্রে অভিনয় করেন; তিনি চলচ্চিত্রটিতে শিশু শিল্পী হিসেবে কিশোর কুমারের চরিত্রে অভিনয় করেছিলেন। শিশু শিল্পী হিসেবে আরও কয়েকটি ছোটোখাটো ভূমিকা পালন করার পর, তিনি ১৯৭১ সালে প্রাপ্ত বয়স্ক হিসেবে তার চলচ্চিত্র কর্মজীবন শুরু করেন, 'এক থি রিটা', একটি ইংরেজি নাটকের উপর আধারিত চলচ্চিত্রটিতে তনুজা ছিলেন। তিনি ১৯৬৫ সালে অল ইন্ডিয়া ট্যালেন্ট কনটেস্টের একজন প্রতিযোগী ছিলেন, প্রতিযোগিতাটি ইউনাইটেড প্রোডিউসার্স এবং ফিল্মফেয়ার কর্তৃক আয়োজিত হয়েছিলো; দশ হাজারেরও বেশি প্রতিযোগী প্রতিযোগিতাটিতে অংশ নিয়েছিলো। মেহরা রাজেশ খান্নার কাছে পরাজিত হয়ে প্রতিযোগিতার রানার আপ হিসেবে নির্বাচিত হন। প্রতিযোগিতায় অংশ নেওয়ার আগে মেহরা গোল্ডফিল্ড মার্কেন্টাইল কোম্পানির একজন কার্যনির্বাহী ছিলেন। মুম্বাইয়ের গেলর্ড রেস্টুরেন্টে রূপ কে. শোরের নজরে আসার দ্বারা পর তার চলচ্চিত্রে অভিনয় জীবন শুরু হয়েছিলো।

ব্যক্তিগত জীবন এবং পরিবার
-------------------------

বিনোদের জন্ম ১৯৪৫ সালে পাঞ্জাব প্রদেশের অমৃতসরে, তার বড় বোন শারদা ষাটের দশকে হিন্দি চলচ্চিত্রে ছোটো-খাটো ভূমিকায় অভিনয় করতেন।

বিনোদ মোট তিনবার বিয়ে করেন, প্রথমবার তার মা তাকে মীনা ব্রোচা নামের এক মেয়ের সঙ্গে বিয়ে দেন কিন্তু বিনোদ তার বান্ধবী অভিনেত্রী বিন্দিয়া গোস্বামীকে বিয়ে করে ফেললে মীনা তাকে তালাক দেন। বিন্দিয়া পরিচালক জে পি দত্ত এর সঙ্গে প্রেম করা শুরু করলে বিনোদ তাকে তালাক দেন।

বিনোদ তার আরেক বান্ধবী অভিনেত্রী রেখার সঙ্গে প্রেম করা শুরু করেন এবং পরে বিয়ে করেন বলে জানা যায় যদিও এটার সত্যতা আজ অবধি জানা যায়নি এবং রেখা কখনো বলেননি যে বিনোদ তার স্বামী।

১৯৮৮ সালে বিনোদ কিরণ নামের এক মধ্যবিত্ত মেয়েকে বিয়ে করেন এবং এক পুত্র-কন্যা জন্ম দেন, ১৯৯০ সালে বিনোদ হৃদরোগে মারা গেলে বাচ্চা দুটো তখনো শিশুই ছিলো।

তথ্যসূত্র
---------

1. ↑  A serious satirist Subhash Chedda, The Indian Express, 25 July 1997.
2. ↑  Biography[*স্থায়ীভাবে অকার্যকর সংযোগ*] Yahoo! Movies.
3. ↑  "More facts about Rajesh Khanna"। *The Times of India*। সংগ্রহের তারিখ ২৫ আগস্ট ২০১৪।
4. ↑
5. ↑  *Salaam Bollywood*। ২০০৭-১২-০৩ তারিখে মূল থেকে আর্কাইভ করা। সংগ্রহের তারিখ ২০০৮-১১-২৩।
6. ↑  Mehta, Ruchika (৩ জুন ২০০৪)। "India's Greta Garbo breaks silence"। The Times of India। সংগ্রহের তারিখ ২০০৮-১১-২৩।
7. ↑  "Vinod Mehra Bio MTV"।

বহিঃসংযোগ
---------

* ইন্টারনেট মুভি ডেটাবেজে বিনোদ মেহরা (ইংরেজি)
**ভিনিটা বালি** একজন ভারতীয় মহিলা ব্যবসায়ী যিনি ব্রিটানিয়া ইন্ডাস্ট্রিজ লিমিটেডের ব্যবস্থাপনা পরিচালক ছিলেন।

শিক্ষা
------

১৯৭৫ সালে তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে শিক্ষানবিশ হিসেবে কাজ করেন।

পেশা
----

তার প্রথম কাজ ভোল্টাসে ছিল, যেখানে তিনি কোমল পানীয় ব্র্যান্ড রসনা বাজারে আনার কাজ করেছিলেন। ভারত ও আফ্রিকায় কোম্পানির বাজার সম্প্রসারণ করে, তিনি ১৪ বছর ধরে ক্যাডবেরি ভারতীয় বিভাগের জন্য কাজ করেছিলেন। ১৯৯৪ সালে, কোকা-কোলা তাকে তার বিপণন পরিচালক হিসাবে ভাড়া করে এবং পরে তাকে ল্যাটিন আমেরিকার বিপণনের ভাইস প্রেসিডেন্ট নিযুক্ত করা হয়। কোকে নয় বছর থাকার সময়,এছাড়াও বালি কর্পোরেট স্ট্রাটেজির ভাইস প্রেসিডেন্ট হিসাবে কাজ করেন।  ২০০৩ সালে তিনি কোকা কোলা ছেড়ে জাইম্যান গ্রুপে কাজ করার জন্য চলে যান । তিনি গ্রুপের আটলান্টা অফিসের ব্যাবস্থাপনা প্রধান এবং ব্যবসা কৌশলের প্রধান ছিলেন। 

২০০৫ সালে তিনি ভারতীয় ফুড কোম্পানি ব্রিটানিয়া ইন্ডাস্ট্রিজে সিইওর পদ গ্রহণের জন্য চলে যান, যেখানে তিনি অবশেষে ২০০৬ সালে ব্যবস্থাপনা পরিচালক নিযুক্ত হন। তার নির্দেশনায়, ব্রিটানিয়ার রাজস্ব আয় তিন গুন বেড়ে ৮৪১ মিলিয়ন ডলার হয়েছিল।  ২০০৯ সালের ইকনোমিক্স টাইমস অ্যাওয়ার্ডে বালিকে "বছরের সেরা নারী ব্যবসায়ির" পুরস্কার দেওয়া হয়েছিল ।  ২০০৯ সালে, তিনি ব্রিটানিয়া পুষ্টি ফাউন্ডেশন প্রতিষ্ঠা করেছিলেন যা ভারতীয় স্কুলের বাচ্চাদের পুষ্টিকর বিস্কুট বিতরণের মাধ্যমে শিশু অপুষ্টির বিরুদ্ধে লড়াই করে। তিনি ফাইন্ডেশনটির সঙ্গে তার কাজের জন্য একটি কর্পোরেট সামাজিক দায়িত্ববিধি পুরস্কার জিতেছেন।  ২০১১ সালে, *ফোর্বস* তার "এশিয়ার ৫০ শক্তিশালী নারী ব্যাবসায়ির" এর তালিকায় তার নামোল্লেখ করে।  ভিনিতা গ্লোবাল এলিয়ান্স ফর ইমপ্রুভড নিউট্রিশন এর বোর্ড অব ডাইরেক্টর এর চেয়ারম্যান। 

 গ্রেট লেক ইন্সটিটিউট অব ম্যানেজমেন্ট এ ভিনিতা বালি ও ডা বালা।

তথ্যসূত্র
---------

1. ↑  Karmali, Naazneen (৩১ জানুয়ারি ২০১২)। "Britannia's Tough Cookie"। Forbes.com। সংগ্রহের তারিখ ১০ মার্চ ২০১৩।
2. 1 2  "Management Team: Vinita Bali"। Britannia Industries। সংগ্রহের তারিখ ৬ মার্চ ২০১২।
3. ↑  "Vinita Bali"। *Businessweek*।
4. ↑  "Meet Vinita Bali, Britannia CEO"। Rediff.com Money। ৮ নভেম্বর ২০০৪।
5. 1 2  "Asia's 50 Power Businesswomen: Karen Agustiawan"। *Forbes*। মার্চ ২০১২। সংগ্রহের তারিখ ৬ মার্চ ২০১২।
6. ↑  "ET Awards 2009 winners" *Economic Times*, 25 August 2009.
7. ↑  "Britannia Industries get CSR Award"। *The Hindu*। ১২ ডিসেম্বর ২০১০। সংগ্রহের তারিখ ৬ মার্চ ২০১২।

বহিঃসংযোগ
---------

* "Vinita Bali (Interview)"। Business Standard। ২৭ সেপ্টেম্বর ২০১১।
* "Vinita Bali Interview"। NDTV।
**বিনেশ্বর ব্রহ্ম প্রকৌশল মহাবিদ্যালয়**(*Bineswar Brahma Engineering College*) আসাম সরকার দ্বারা ২০০৮ সালে কোকরাঝাড় জেলায় প্রতিষ্ঠা করা হয়। ২০০৬ সালে আসাম সরকার কোকরাঝাড়ে একটি প্রকৌশল মহাবিদ্যালয় প্রতিষ্ঠা করা হবে বলে ঘোষণা করেছিলেন। সেইমর্মে ২০০৮ সালের ১৬ আগস্ট তারিখে আসামের মুখ্যমন্ত্রী শ্রী তরুণ গগৈ নিজেই কোকরাঝাড় শহর থেকে ৫ কি.মি. দূরে  *চন্দ্রপারা*  গাঁওতে বিনেশ্বর ব্রহ্ম প্রকৌশল মহাবিদ্যালয়ের ভিত্তিপ্রস্তর স্থাপন করেন।
মহাবিদ্যালয়টির নামকরণ বড়ো সাহিত্য সভার প্রাক্তন সভাপতি বিনেশ্বর ব্রহ্মের নাম করা হয়। এই প্রকৌশল মহাবিদ্যালয়টি AICTE ( All India Council for Technical Education )-অর মান্যতাপ্রাপ্ত। এই প্রতিষ্ঠানটি গুয়াহাটি বিশ্ববিদ্যালয়ের অধীনস্থ।

অবস্থান এবং পরিবহণ
------------------

**বিনেশ্বর ব্রহ্ম প্রকৌশল মহাবিদ্যালয়** কোকরাঝাড় শহর থেকে ৫ কি.মি. দূরে চন্দ্রপারা গাঁওতে অবস্থিত।

শিক্ষা
------

মহাবিদ্যালয়ে নিম্নোক্ত শাখাসমূহে শিক্ষা এবং স্নাতক ডিগ্রী প্রদান করা হয়

### প্রকৌশল পাঠক্রম

| বিষয় | সময় | আসন |
| --- | --- | --- |
| রসায়নিক প্রকৌশল ( Chemical Engineering) | ৪ বছর | ৬০ |
| বৈদ্যুতিক প্রকৌশল ( Electrical engineering) | ৪ বছর | ৬০ |

 
|

উৎসব
----

এখানে "**Technisia** "নামের বার্ষিক উৎসবের আয়োজন করা হয়। রাজ্যের বিভিন্ন স্থানের ছাত্র-ছাত্রী এই অনুষ্ঠানে অংশগ্রহণ করে। এখানে মূলতঃ প্রযুক্তি এবং কলা-সংস্কৃতির সাথে জড়িত বিভিন্ন প্রতিযোগিতা অনুষ্ঠিত হয়। এছাড়াও এখানে নিয়মিতভাবে "আলোচনাচক্র", "রোবটিক কর্মশালা" এবং বার্ষিক মহাবিদ্যালয় সপ্তাহ অনুষ্ঠিত হয়।

ট্রেইনিং এবং প্লেসমেন্ট
-----------------------

মহাবিদ্যালয়ের ট্রেনিং এবং প্লেসমেন্ট সেল ছাত্র-ছাত্রীর ইন্টার্নশিপ ট্রেনিং এবং ক্যাম্পাস ইন্টারভিউসমূহ দেখাশুনা করে। মহাবিদ্যালয় ছাত্র-ছাত্রীদের সংস্থাপনের ক্ষেত্রে উল্লেখযোগ্য সাফল্য দেখিয়েছে।

তথ্য সংযোগ
----------

1. ↑  "AICTE মান্যতা"। সংগ্রহের তারিখ আগস্ট ১২, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]

বহিঃসংযোগ
---------

* আধিকারিক ওয়েবসাইট
খাকপরতা মন্দির
**লোহারদাগা জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১ই জ্যৈষ্ঠ ১৩৯০ বঙ্গাব্দে(১৬ই মে ১৯৮৩ খ্রিষ্টাব্দে) পুর্বতন রাঁচি জেলা থেকে নতুন জেলাটি গঠন করা হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের উত্তরভাগে অবস্থিত৷ জেলাটির জেলাসদর লোহারদাগা শহরে অবস্থিত এবং একটি মাত্র লোহারদাগা মহকুমা নিয়ে গঠিত৷

নামকরণ
------

মুঘলসম্রাট আকবর সম্বন্ধীয় আইন-ই-আকবরি বইতে এই জায়গাটির নাম কিসমতে লোহারদাগা বলে উল্লেখ করা হয়েছে৷ হিন্দী ভাষা অনুযায়ী দাগা শব্দের অর্থ কেন্দ্র যা প্রতুল উৎস৷ স্বভাবতঃই লোহারদাগা শব্দের অর্থ লৌহখনির ভান্ডার৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ঝাড়খণ্ড রাজ্যের লাতেহার জেলা*৷ *জেলাটির উত্তর পূর্বে(ঈশান), জেলাটির পূর্বে , দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা*৷ *জেলাটির দক্ষিণে, দক্ষিণ পশ্চিমে(নৈঋত), পশ্চিমে ঝাড়খণ্ড রাজ্যের গুমলা জেলা*৷ *জেলাটির উত্তর পশ্চিমে(বায়ু) ঝাড়খণ্ড রাজ্যের লাতেহার জেলা*৷

জেলাটির আয়তন ১৫০২ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ১.৮৮%৷

ভাষা
----

লোহারদাগা জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী লোহারদাগা জেলার ভাষাসমূহ

  কুরুখ/ওরাওঁ (৩৮.৯৬%)  নাগপুরি-সাদরি (৩৩.১৭%)  **উর্দু** (১৩.৮৭%)  **হিন্দী** (১২.৬৯%)  মুন্ডারি (০.৭০%)  অন্যান্য (০.৬১%)

ধর্ম
----

জনসংখ্যার উপাত্ত
----------------

মোট জনসংখ্যা ৩৬৪৫২১(২০০১ জনগণনা) ও ৪৬১৭৯০(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৪তম৷
ঝাড়খণ্ড রাজ্যের ১.৪০% লোক লোহারদাগা জেলাতে বাস করেন৷
জেলার জনঘনত্ব ২০০১ সালে ২৪৩ ছিলো এবং ২০১১ সালে তা বৃদ্ধি পেয়ে ৩০৭ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৬.৬৮% , যা ১৯৯১-২০১১ সালের ২৬.১৮% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৮৫(সমগ্র) এবং শিশু(০-৬ বৎ) লিঙ্গানুপাত ৯৭০৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৫৩.৫৮%(২০০১) তথা ৬৭.৬১%(২০১১)৷
পুরুষ স্বাক্ষরতার হার ৬৭.২৮%(২০০১) তথা ৭৭.৪১%(২০১১)৷
নারী স্বাক্ষরতার হার ৩৯.৬৪%(২০০১) তথা ৫৭.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬৯%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2

বহিঃসংযোগ
---------
বার্বাডোসের ওয়াশিংটন ইউনিভার্সিটি - সিএমই প্রোগ্রাম
**জাতীয় চিকিৎসক দিবস** চিকিৎসা, সেবা এবং স্বাস্থ্য সুরক্ষার ক্ষেত্রে ডাক্তার রোগীর সম্পর্ক হচ্ছে অন্যতম প্রধান বিষয়। মার্কিন যুক্তরাষ্ট্র-তে দিবসটি পরিচিতি পায় ৩০ মার্চ ১৯৩৩ সালে। সেই অনুষ্ঠানেই প্রথম দিবসের স্বাস্থ্য সুরক্ষার ক্ষেত্রে ডাক্তার রোগীর সম্পর্কের ব্যাপারটি ব্যাপকভাবে আলোচিত হয়। 

মার্কিন রাষ্ট্রপতি জর্জ বুশ (সিনিয়র) ৩০ অক্টোবর ১৯৯০ সালে ৩০ মার্চকে জাতীয় চিকিৎসক দিবস পালনের জন্য আইন পাশ করেন। ভারতে এই দিনটি ১ জুলাই তারিখে কিংবদন্তি চিকিৎসক ও পশ্চিমবঙ্গের দ্বিতীয় মুখ্যমন্ত্রী ডাঃ বিধানচন্দ্র রায়ের (১ জুলাই, ১৮৮২ – ১ জুলাই, ১৯৬২) সম্মানার্থে পালন করা হয়। কিউবা তে ৩রা ডিসেম্বরে ও ইরানে ২৩এ অগাস্ট এই দিনটি পালন করা হয়।

তথ্যসূত্র
---------

1. ↑  Kantho, Kaler। "বিশ্ব চিকিৎসক দিবস কাল | কালের কণ্ঠ"। *Kalerkantho*। সংগ্রহের তারিখ ২ জুলাই ২০১৭। [*স্থায়ীভাবে অকার্যকর সংযোগ*]
2. ↑  Kalra, Dr. R. N. (৩ জুলাই ২০১১)। "A doctor par excellence"। *The Hindu* (ইংরেজি ভাষায়)।
3. ↑  "National Doctors' Day: Here's what you should know about Dr BC Roy"। *Firstpost*। ১ জুলাই ২০১৬। সংগ্রহের তারিখ ১ জুলাই ২০১৭।
4. ↑  "Iran commemorates Natˈl Doctors Day on Avicenna's birth anniv."। *Islamic Republic News Agency - IRNA*। ২৩ আগস্ট ২০১৪। সংগ্রহের তারিখ ১ জুলাই ২০১৭।
5. ↑  "Iran marks National Doctors Day to commemorate Avicenna"। *Mehr News Agency (MNA)* (ইংরেজি ভাষায়)। ২৩ আগস্ট ২০১৪। সংগ্রহের তারিখ ১ জুলাই ২০১৭।
পুরাতন প্রাসাদের ধ্বংসাবশেষ
**পুঠিয়া রাজ পরিবার** সপ্তদশ শতাব্দীর গোড়ার দিকে মুঘলরা তৈরি করেছিলেন এবং এটি বাংলার প্রাচীনতম সামন্তবাদী জনপদগুলির মধ্যে একটি ছিল। নীলাম্বর নামে একজন প্রভু সম্রাট জাহাঙ্গীরের কাছ থেকে রাজা ( *রাজা* ) উপাধি গ্রহণ করেছিলেন (১৬০৫-১৯২৭ সিই, রাজত্ব করেছিলেন)। ১৭৪৪ সালে, অঞ্চলটি রাজা নীলাম্বরের পুত্রদের মধ্যে ভাগ হয়ে যায় এবং পুঠিয়া রাজ পরিবারের জন্ম হয়। পরিবারটি পুঠিয়া মন্দির চত্বরের মতো আভিজাত্য প্রাসাদ এবং মন্দিরগুলো তৈরি করেছিল এবং তিনি একজন নামকরা সমাজসেবী ছিলেন। পরবর্তীকালে ব্রিটিশ রাজের পতনের ঠিক দু'বছর পরে ১৯৫০ সালের পূর্ববাংলা রাজ্য অধিগ্রহণ ও প্রজাস্বত্ব আইন পাস হওয়ার পরে পূর্ব পাকিস্তানের নবগঠিত গণতান্ত্রিক সরকারের অধীনে জমিদারী ব্যবস্থা বিলুপ্ত হওয়া অবধি পুথিয়া রাজ এস্টেট রক্ষণ করা হয়। প্রাসাদগুলি বর্তমানে বাংলাদেশ সরকার নিয়ন্ত্রিত।

উল্লেখযোগ্য ব্যক্তিত্ব
----------------------

* শরৎসুন্দরী দেবী
* হেমন্ত কুমারী দেবী

তথ্যসূত্র
---------

1. ↑  মোস্তাফিজুর রহমান (২০১২)। "পুঠিয়া"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  কাজী মোস্তাফিজুর রহমান (২০১২)। "দেবী, শরৎসুন্দরী মহারানী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

বহিঃসংযোগ
---------

* পুঠিয়ার মন্দিরসমূহ
স্নানাধারের কলের গায়ে খর পানির কারণে সৃষ্ট চুনা-আস্তরণ
**খর পানি** বা **খর জল** (ইংরেজি: Hard water) বলতে এমন পানিকে বোঝায়, যাতে কিছু বিশেষ খনিজের অধিক পরিমাণে দ্রবীভূত আয়ন থাকে, বিশেষ করে ক্যালসিয়াম ও ম্যাগনেসিয়াম আয়ন থাকে, যার কারণে পানিতে সাবান মিশ্রিত করলে এতে ফেনা হতে চায় না, বরং গাদ উৎপন্ন হয়। পানির খরতাকে দুইটি শ্রেণীতে বিভক্ত করা যায় - স্থায়ী ও অস্থায়ী। পানির অস্থায়ী খরতাকে ফুটিয়ে দূর করা সম্ভব। অস্থায়ী খর পানি ফোটালে ক্যালসিয়াম বাইকার্বোনেট লবণগুলি বিযোজিত হয়ে ক্যালসিয়াম কার্বনেট অবক্ষিপ্ত হয় ও পাত্রের গায়ে চুনা-আস্তর সৃষ্টি করে। অন্যদিকে স্থায়ী খরতাকে পানি ফুটিয়ে দূর করা সম্ভব নয়। এর পরিবর্তে একটি আয়ন-হস্তান্তর রজন ব্যবহার করতে হয়। রজনটি অস্থায়ী খরতাও দূর করতে পারে। 

যখন পানি চুনাপাথর, চক বা জিপসামের মজুদের মধ্য দিয়ে অনুস্রাবিত হয় বা চুঁইয়ে বের হয়, তখন খর পানির সৃষ্টি হয়। ঐসব মজুদ মূলত ক্যালসিয়াম ও ম্যাগনেসিয়ামের কার্বোনেট, বাইকার্বোনেট ও সালফেট নিয়ে গঠিত।

সুপেয় খর পানি স্বাস্থ্যের জন্য সামান্য উপকারী হতে পারে। তবে শিল্পখাতে এটি সংকটজনক সমস্যার সৃষ্টি করতে পারে, যেখানে পানির খরতার কারণে জলস্ফোটক যন্ত্র বা বয়লার, শীতলীকারক বুরূজ (কুলিং টাওয়ার) ও অন্যান্য পানি ব্যবহারকারী যন্ত্রপাতি ভেঙে যেতে পারে; তাই সেগুলিতে পানির খরতা সর্বক্ষণ কড়া নজরদারিতে রাখা হয়। গৃহস্থালি পরিবেশে সাবান পানিতে ঝাঁকালে যদি ফেনা না ওঠে, পানির কেটলিতে ও পানির উত্তাপকে (হিটার) যদি চুনা-আস্তর জমে, তাহলে সেই পানি যে খর, সে ব্যাপারটি নির্দেশ করে। যেসব স্থানে পানির খরতা একটি সমস্যা, সেখানে সাধারণত পানির মৃদুকরণের মাধ্যমে খর পানির বিরূপ প্রভাব হ্রাস করা হয়।

আরও দেখুন
---------

* মৃদু পানি
* পানি মৃদুকরণ
* কলুষণ
* পানি বিশুদ্ধকরণ
* পানির গুণমান
* পানি শোধন

তথ্যসূত্র
---------

1. ↑  "Hard water"। National Groundwater Association। সংগ্রহের তারিখ ২৮ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  World Health Organization Hardness in Drinking-Water  ওয়েব্যাক মেশিনে আর্কাইভকৃত ৫ নভেম্বর ২০২১ তারিখে, 2003

বহিঃসংযোগ
---------

* "Langelier Saturation Index (LSI) Calculato"। Akzo Nobel। ৩০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "Water hardness unit converter"। ৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "UK Hard Water Map"। ২০১৮-০১-১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Describes a procedure for determining the hardness of water using EDTA with Eriochrome indicator
**জাতীয় দক্ষতা উন্নয়ন কর্তৃপক্ষ** দক্ষ শ্রমশক্তি গড়ে তোলার নীতি বিকাশের জন্য দায়বদ্ধ প্রধানমন্ত্রীর কার্যালয়ের অধীনস্থ বাংলাদেশের একটি সরকারী সংস্থা। কর্তৃপক্ষকে অবশ্যই সরকারের সমস্ত দক্ষতা উন্নয়ন প্রকল্পের অনুমোদন ও মূল্যায়ন করতে হবে। জাতীয় দক্ষতা উন্নয়ন কর্তৃপক্ষের পরিচালনা কমিটির চেয়ারপার্সন হলেন প্রধানমন্ত্রী শেখ হাসিনা এবং ভাইস-চেয়ারপারসন হলেন অর্থমন্ত্রী এএইচএম মোস্তফা কামাল। প্রধানমন্ত্রীর কার্যালয়ের মুখ্য সচিব আহমদ কাইকাওয়াস জাতীয় দক্ষতা উন্নয়ন কর্তৃপক্ষের কার্যনির্বাহী কমিটির চেয়ারপার্সন।

ইতিহাস
------

২০০৮ সালে বাংলাদেশ সরকার শ্রম ও কর্মসংস্থান মন্ত্রণালয়ের অধীনে জাতীয় দক্ষতা উন্নয়ন পরিষদ গঠন করে। ২০১৯ সালের ১৬ জানুয়ারি সরকার জাতীয় দক্ষতা উন্নয়ন পরিষদ ভেঙে জাতীয় দক্ষতা উন্নয়ন কর্তৃপক্ষ গঠন করে। কর্তৃপক্ষটি জাতীয় দক্ষতা উন্নয়ন কর্তৃপক্ষ আইন-২০১৮ এর অধীনে গঠিত হয়েছিল, যা সংসদের মাধ্যমে পাস হয়েছিল। কর্তৃপক্ষটির নেতৃত্বে থাকবেন সচিব পদমর্যাদার একজন কর্মকর্তা। কর্তৃপক্ষ টি জাতীয় দক্ষতা উন্নয়ন পরিষদের সমস্ত বাধ্যবাধকতা, চুক্তি এবং দায়বদ্ধতাও উত্তরাধিকার সূত্রে পেয়েছে।

তথ্যসূত্র
---------

1. ↑  "'Invest in infrastructure, renewable energy and manufacturing'"। *The Daily Star* (ইংরেজি ভাষায়)। ১৯ অক্টোবর ২০১৯। সংগ্রহের তারিখ ২২ জুন ২০২০।
2. ↑  "Skill development authority to inspect skills programmes"। *Prothomalo* (ইংরেজি ভাষায়)। সংগ্রহের তারিখ ২২ জুন ২০২০।
3. ↑  "NSDA to form action plan on skill development"। *theindependentbd.com*। সংগ্রহের তারিখ ২২ জুন ২০২০।
4. ↑  "জাতীয় দক্ষতা উন্নয়ন কর্তৃপক্ষ"। *nsda.gov.bd* (ইংরেজি ভাষায়)। সংগ্রহের তারিখ ২২ জুন ২০২০।
5. ↑  "Govt forms new skills dev body to foster labour force"। *New Age* (ইংরেজি ভাষায়)। সংগ্রহের তারিখ ২২ জুন ২০২০।
6. ↑  "National Skill Development Authority Bill placed"। *unb.com.bd* (English ভাষায়)। সংগ্রহের তারিখ ২২ জুন ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
**নাখাম কারি**, **নাখাম খারি** বা **নাখানমিচি** গারোদের সবচেয়ে প্রিয় খাবাগুলোর একটি যা মাছের শুটকি দিয়ে তৈরি হয়।

বিবরণ
-----

নাখানমিচি স্বাভাবিকভাবে তেলে রান্নার পাশাপাশি মান্দিরা খাবার সােডা দিয়ে এক ধরনের তরকারি রান্না করে যা মান্দিদের কাছে 'খারি' নামে পরিচিত। নানা তরিতরকারি দিয়েই খারি রান্না হতে পারে যেমন—আলু, বেগুন, করলা, কচুমুখী ইত্যাদি। তবে নাখাম মিচি বা রান্না করা শুটকির ঝােল মান্দিদের কাছে প্রিয়।

**নাখাম কারি** দু'ধরনের শুটকি দিয়ে তৈরি হয় যা সচরাচর বাজারে পাওয়া যায়, তবে পুঁটি মাছের শুঁটকি অধিক প্রচলিত। অপরটি ছােট ছােট চিংড়ি ও গুঁড়াে মাছের সমন্বয়ে তৈরি নাখাম।

প্রস্তুতপ্রণালি
---------------

পুঁটি মাছের নাখামের জন্য পানিতে ভালােভাবে ধুয়ে পাতিলে কাঁচামরিচ, পেয়াজ, আদা, লবণ, খাবার সােডা পরিমাণ মতাে পানি দিয়ে পাকানাে হয়। তাতে টাটকা ছােট মাছ দিলে আরাে সুস্বাদু হয়। ছােট চিংড়ি ও গুড়াে মাছের নাখাম বাজার থেকে সংগ্রহ করে চার/পাঁচ দিন রৌদ্রে ভালাে করে শুকিয়ে নেয়া হয়। তারপর টেকিতে গুড়াে করে ওয়াসিনথক-এ ভরা হয়। ওয়াসিনথক এক গেরাে সমান বাঁশ কেটে এক অংশের গেরাে কেটে ফাকা করা হয় । রৌদ্রে শুকিয়ে পাকিয়ে আগুনে হালকা সেঁক দিয়ে নাখাম সুআ ওয়াসিনথকে বরা হয় । ভরা হলে কলাপাতা দিয়ে তার উপর সামান্য মাটির প্রলেপ দিয়ে রাখা হয়। তাতে অনেক দিন ধরে নাখাম ভাল থাকে। রান্নার সময় প্রয়ােজন অনুসারে বের করে একই পদ্ধতিতে রন্ধন করা হয়।

তথ্যসূত্র
---------

1. ↑  "গারোদের ঐতিহ্যবাহী কিছু সুস্বাদু খাবার"। *The Abima Times 24 News* (ইংরেজি ভাষায়)। ২০২১-০৩-১৮। সংগ্রহের তারিখ ২০২২-০৫-১২।
2. ↑  "ক্ষুদ্র নৃ-গোষ্ঠী"। *www.nrigostisanad.gov.bd*। সংগ্রহের তারিখ ২০২২-০৫-১২।
3. ↑  "ময়মনসিংহে সম্পন্ন হলো খ্রীস্টরাজার পর্ব ও ওয়ানগালা উৎসব ২০২১"। *অনিন্দ্যবাংলা* (ইংরেজি ভাষায়)। ২০২১-১১-২২। সংগ্রহের তারিখ ২০২২-০৫-১২। [*স্থায়ীভাবে অকার্যকর সংযোগ*]
**জাক্সটাগ্লোমেরুলার কোষ** ( **জেজি সেল**, বা **গ্রানুলার সেল** ) কিডনিতে অবস্থিত এমন কোষ যা এনজাইম রেনিনকে সংশ্লেষ করে, সঞ্চয় করে এবং ক্ষরণ করে। এগুলি প্রধানত অন্তর্বাহী ধমনিকার দেয়ালগুলিতে অবস্থিত বিশেষ ধরনের মসৃণ পেশী কোষ (এবং কিছু বহির্বাহী ধমনিকাগুলোর মধ্যে রয়েছে ) যা গ্লোমারুলাসে রক্ত সরবরাহ করে। রেনিন সংশ্লেষণে তারা রেনিন-অ্যাঞ্জিওটেনসিন সিস্টেম এবং এইভাবে কিডনির অটোরেগুলেশনে গুরুত্বপূর্ণ ভূমিকা পালন করে।

ভাস্কুলার দেয়ালগুলিতে চাপ সংগ্রাহক দ্বারা শনাক্ত হওয়া চাপ হ্রাসের প্রতিক্রিয়া হিসাবে বা ম্যাকুলা ডেনসা কোষ দ্বারা উদ্দীপিত হয়ে জাক্সটাগ্লোমেরুলার কোষগুলো রেনিন ক্ষরণ করে। ম্যাকুলা ডেনসা কোষগুলি দূরবর্তী সংশ্লেষিত নলের মধ্যে অবস্থিত এবং যখন তারা নলাকার তরল পদার্থে সোডিয়াম ঘনত্বের একটি ড্রপ শনাক্ত করে তখন রেনিনকে ছেড়ে দেওয়ার জন্য জাক্সটাগ্লোমেরুলার কোষগুলোকে উৎসাহিত করে। একসাথে, জাক্সটাগ্লোমেরুলার কোষ , এক্সট্রাগ্লুমেরুলার মেসেন্জিয়াল কোষ এবং ম্যাকুলা ডেনসা কোষগুলো নিয়ে গঠিত জাক্সটাগ্লোমেরুলার অ্যাপারেটাস ।

যথাযথভাবে দাগযুক্ত টিস্যু বিভাগগুলিতে, জাক্সটাগ্লোমেরুলার কোষগুলোকে তাদের দানাযুক্ত সাইটোপ্লাজম দ্বারা পৃথক করা হয়।[*স্পষ্টকরণ প্রয়োজন*]

জ্যাক্সট্যাগ্লোমেরুলার কোষগুলো এমন একটি কোষ যা গ্লোমেরুলাসের নিকটে অবস্থিত, তাই এগুলো এরকম নামকরণ করা হয়েছে।

কার্ডিয়াক টিস্যুর মতোই, জাক্সটাগ্লোমেরুলার কোষগুলি বিটা-১ অ্যাড্রেনার্জিক রিসেপ্টরগুলি হারবার করে । যখন এপিনেফ্রিন বা নর-এপিনেফ্রিন দ্বারা উদ্দীপিত হয়, তখন এই রিসেপ্টরগুলি রেনিনের ক্ষরণ প্ররোচিত করে। এই কোষগুলি সিস্টেমিক রক্তচাপ হ্রাসের জন্য সরাসরি প্রতিক্রিয়া জানায় যা নিম্ন রেনাল পারফিউশন চাপ হিসাবে প্রকাশিত হয়।

আরও দেখুন
---------

* জাক্সটাগ্লোমেরুলার কোষ টিউমার
* জাক্সটাগ্লোমেরুলার অ্যাপারেটাস

বহিঃসংযোগ
---------

* Histology image: 16010loa – Histology Learning System at Boston University
**এই নিবন্ধে চীনা পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত চীনা লিপিসমূহ-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

এনটিইউর কেন্দ্রীয় প্রশাসনিক ভবন
**জাতীয় তাইওয়ান বিশ্ববিদ্যালয়** (ম্যান্ডারিন ভাষায়: 國立臺灣大學) তাইওয়ানের, রাজধানী তাইপেতে অবস্থিত একটি সরকারি বিশ্ববিদ্যালয়। স্থানীয়ভাবে এটি "তাইদা" নামে পরিচিত। বিশ্ববিদ্যালয়টির ক্যাম্পাস ১,০৮৬,১৬৭ বর্গমিটার এলাকাজুড়ে তাইপে-এর দায়ান অঞ্চলে অবস্থিত। এছাড়া তাইওয়ানে বিশ্ববিদ্যালয়টির আরও ৬টি ক্যাম্পাস রয়েছে, যেগুলোর ক্যাম্পাসের মোট ক্ষেত্রফল ৩৪৫,৮৩০,০০০ বর্গমিটার। বর্তমানে বিশ্ববিদ্যালয়টি ১১টি কলেজ, ৫৪টি ডিপার্টমেন্ট, ৯৬ গ্রাজুয়েট ইন্সটিটিউট এবং ৪টি গবেষণা ইন্সটিটিউটের সমন্বয়ে গঠিত।

জাতীয় তাইওয়ান বিশ্ববিদ্যালয় তাইওয়ানের শীর্ষস্থানীয় বিশ্ববিদ্যালয় এবং কয়েকটি বিখ্যাত বিশ্ববিদ্যালয় জরিপ যেমন- টাইমস্‌ হায়ার এডুকেশন ২০০৯, গ্লোবাল ইউনিভার্সিটি রাঙ্কিং ২০০৯, ওয়েবোমেট্রিক্স রাঙ্কিং অফ ওয়ার্ল্ড ইউনিভার্সিটিস অনুসারে বিশ্বের সেরা ৯৫টি বিশ্ববিদ্যালয়ের মধ্যে অন্যতম।

জাতীয় তাইওয়ান বিশ্ববিদ্যালয় ১৯২৮ সালে তাইওয়ানে জাপানি ঔপনিবেশিক আমলে জাপানিদের দ্বারা প্রতিষ্ঠিত হয়। প্রতিষ্ঠাকালীন সময়ে বিশ্ববিদ্যালয়টি তাইহকু ইম্পেরিয়াল বিশ্ববিদ্যালয় নামে পরিচিত ছিল। দ্বিতীয় বিশ্বযুদ্ধের পর চীন সরকার বিশ্ববিদ্যালয়টির প্রশাসনের দায়িত্বভার নেয় এবং ১৯৪৫ সালের ১৫ নভেম্বরে এর নতুন নামকরণ করে জাতীয় তাইওয়ান বিশ্ববিদ্যালয়।

তথ্যসূত্র
---------

1. ↑  তাইহোকু ইম্পেরিয়াল বিশ্ববিদ্যালয়
2. ↑  "National Taiwan University\_Campus Location & Area"। ১০ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১০।
3. ↑  "National Taiwan University, (2007)  ওয়েব্যাক মেশিনে আর্কাইভকৃত ২১ ফেব্রুয়ারি ২০০৯ তারিখে" About NTU
4. 1 2  www.globaluniversitiesranking.org  ওয়েব্যাক মেশিনে আর্কাইভকৃত ২৭ আগস্ট ২০১১ তারিখে pdf
5. ↑  "www.webometrics.info"। ৪ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ৩১ মে ২০১০।
6. ↑  "National Taiwan University, (2007)  ওয়েব্যাক মেশিনে আর্কাইভকৃত ১৫ জুন ২০০৮ তারিখে" NTU history

বহিঃসংযোগ
---------

* জাতীয় তাইওয়ান বিশ্ববিদ্যালয়র দাপ্তরিক ওয়েবসাইট (চীনা)
* জাতীয় তাইওয়ান বিশ্ববিদ্যালয়র দাপ্তরিক ওয়েবসাইট (ইংরেজি)
**ফারহিও ফারাহ ইব্রাহিম** (সোমালি: Farxiiyo Faarax Ibraahiim, আরবি: العبارة فرح إبراهيم‎‎) হলেন সোমালিয়ার একজন নারী অধিকার কর্মী ও উদ্যোক্তা। নারী অধিকার ও নারী প্রজনন স্বাস্থ্য নিয়ে কাজ করে চলেছেন তিনি।

জীবনী
-----

ফারহিও ফারাহ ইব্রাহিম জন্মেছিলেন সোমালিয়ার এক মুসলিম পরিবারে, ১৯৮২ ও ১৯৮৩ সালের মাঝামাঝি সময়ে। নব্বইয়ের দশকে সোমালিয়ায় গৃহযুদ্ধ চলাকালে তার দাদাকে হত্যা করা হয়েছিলেন, তার মা হয়েছিলেন নির্যাতিতা। অতঃপর, ১৯৯২ সালে তিনি ও তার পরিবার কেনিয়ায় চলে যায়।

অষ্টম শ্রেণীতে পড়াকালীন সময়ে তাকে স্কুল ছাড়তে হয়েছিল। তার সাথে তার থেকে বয়সে অনেক বড় এক ব্যক্তির বিয়ে ঠিক হয়েছিল। তিনি এই অসম বিয়ে থেকে বাঁচতে পরিবার থেকে বিচ্ছিন্ন হন।

২০০২ সালে কেনিয়ার জাতীয় গির্জা পরিষদের প্রজনন স্বাস্থ্যবিষয়ক প্ররোচক হিসেবে নিযুক্ত হন। তিনি এরপর এইচআইভি/এইডস পরীক্ষাবিষয়ক কর্মকাণ্ড পরিচালনা করতে থাকেন। এছাড়াও, তিনি কাজ করেছেন পরিবার পরিকল্পনা নিয়ে, কাজ করেছেন নারী খৎনার বিরুদ্ধে। তার কর্মকাণ্ড তার পরিবার ও তার রক্ষণশীল সমাজব্যবস্থাকে চিন্তিত করেছিল। এসবের দরুন তাকে কেনিয়ার জাতীয় গির্জা কাউন্সিলের চাকরিটা ছাড়তে হয়েছিল।

২০০৮ সালে তিনি উদ্যোক্তা হিসেবে যাত্রা শুরু করেন। এছাড়াও, তিনি নারী ও কিশোরীদের অধিকার নিয়ে কাজ করে চলেছেন।

সম্মাননা
--------

তার কর্মকাণ্ডের স্বীকৃতিস্বরূপ তাকে ২০০৮ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র
---------

1. ↑  "Women of courage"। Devex। সংগ্রহের তারিখ ১২ সেপ্টেম্বর ২০১৪।
2. 1 2 3 4  "Farhiyo Farah Ibrahim wins State Department's Women of Courage Award"। U.S. Department of State। সংগ্রহের তারিখ ১২ সেপ্টেম্বর ২০১৪।
3. 1 2  "International Women's Day - International Women of Courage Award Ceremony" (পিডিএফ)। Department of State। সংগ্রহের তারিখ ২৩ এপ্রিল ২০১৪।
**রিচার্ড পিটার স্নেল** (ইংরেজি: Richard Snell; জন্ম: ১২ সেপ্টেম্বর, ১৯৬৮) ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং উদ্বোধন করে কার্যকরী ব্যাটিংশৈলী প্রদর্শন করেছিলেন **রিচার্ড স্নেল**।

খেলোয়াড়ী জীবন
---------------

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছিলেন তিনি। ১৯৯০-এর দশকের শুরুতে স্টিভেন জ্যাকের সাথে অবিস্মরণীয় উদ্বোধনী জুটি গড়ে স্মরণীয় হয়ে রয়েছেন।

সমগ্র খেলোয়াড়ী জীবনে পাঁচটিমাত্র টেস্ট ও ৪২টি একদিনের আন্তর্জাতিকে অংশগ্রহণের সুযোগ ঘটেছিল রিচার্ড স্নেলের। ১৯৯২ সালের ক্রিকেট বিশ্বকাপেও দক্ষিণ আফ্রিকার প্রতিনিধিত্ব করেছিলেন।

আন্তর্জাতিক ক্রিকেট অঙ্গন থেকে নিষেধাজ্ঞা প্রত্যাহারের ফলে দক্ষিণ আফ্রিকার টেস্ট খেলায় প্রত্যাবর্তন ঘটলে তিনি দলের অন্যতম সদস্যরূপে খেলেন ও প্রথম টেস্ট উইকেট পান। ১৯৯৩ সালে হিরো কাপে শ্রীলঙ্কার বিপক্ষে ৭.১-২-১২-৪ বোলিং করে সকলকে বিমোহিত করেন। এরপর ১৯৯৩-৯৪ মৌসুমে বেনসন এন্ড হেজেস বিশ্ব সিরিজে স্বাগতিক অস্ট্রেলিয়ার বিপক্ষে ৫/৪০ বোলিং পরিসংখ্যান দাঁড় করান। এটিই তার সেরা বোলিং নৈপুণ্য ছিল। ১৯৯৬ সালে ব্লুমফন্তেইনের চেভ্রোলেট পার্কে অনুষ্ঠিত ওডিআইয়ে ৬৩ রান তুলেন। ব্যাটিং উদ্বোধনে নেমে এটিই তার সর্বোচ্চ ব্যক্তিগত রানের ইনিংস ছিল।

অবসর
----

১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। এরপর থেকে প্রশিক্ষণপ্রাপ্ত ফিজিওথেরাপিস্ট হিসেবে কাজ করেন। তারপর পারিবারিক শিল্পজাত পরিচ্ছন্ন সেবা ও সরবরাহকারী ব্যবসা প্রতিষ্ঠান রেনো ইন্ডাস্ট্রিয়াল আফ্রিকায় যোগ দেন।

তথ্যসূত্র
---------

1. ↑  "South Africa in West Indies 1991-92"। Cricinfo। ২০০৮-০৮-১১।
2. ↑  Richard Snell Cricinfo Profile
3. ↑  Richard Snell Interview

বহিঃসংযোগ
---------

* ইএসপিএনক্রিকইনফোতে রিচার্ড স্নেল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রিচার্ড স্নেল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
দক্ষিণ আফ্রিকা দল – ১৯৯২ বিশ্বকাপ ক্রিকেট |
| --- |
| 
* ১ ওয়েসেলস (অঃ)
* ২ বস
* ৩ ক্রনিয়ে
* ৪ ডোনাল্ড
* ৫ হেনরি
* ৬ হাডসন
* ৭ কার্স্টেন
* ৮ কুইপার
* ৯ ম্যাকমিলান
* ১০ প্রিঙ্গল
* ১১ রোডস
* ১২ রিচার্ডসন (উইঃ)
* ১৩ রাশমেয়ার
* ১৪ স্নেল

 | দক্ষিণ আফ্রিকা |
**সনিয়া রিজভী** ( উর্দু: سونیا جہاں‎‎; জন্ম ২৪ এপ্রিল ১৯৮০) হলেন একজন পাকিস্তানি চলচ্চিত্র অভিনেত্রী যিনি মূলত উর্দু এবং হিন্দি ভাষার চলচ্চিত্রে কাজ করেন। তিনি কিংবদন্তি সঙ্গীতশিল্পী নূরজাহান এবং চলচ্চিত্র নির্মাতা শওকত হুসেন রিজভির নাতনী। জনপ্রিয় নাটক *মাই নেম ইজ খান* (২০১০), ইংরেজি ভাষার রাজনৈতিক থ্রিলার *দ্য রিলাক্ট্যান্ট ফান্ডামেন্টালিস্ট* (২০১২) এবং সঙ্গীতধর্মী নাটক *হো মান জাহান* (২০১৫) সহ তিনি বেশ কয়েকটি দর্শকপ্রিয় চলচ্চিত্রে পার্শ্ব চরিত্রে অভিনয়ের জন্য সুপরিচিত। এর মধ্যে হো মান জাহানে অভিনয়ের জন্য তিনি শ্রেষ্ঠ পার্শ্ব অভিনেত্রী হিসেবে নিগার পুরস্কারের জন্য মনোনীত হয়েছিলেন। অভিনয়জগতে তিনি **সনিয়া জাহান** নামেই অধিক পরিচিত।

চলচ্চিত্রে অভিনয় ছাড়াও তিনি একটি রন্ধন অনুষ্ঠানের বিচারক ছিলেন। তিনি করাচিতে *ক্যাফে ফ্লো* নামে একটি ফরাসি রেস্তোঁরার মালিক।

ব্যক্তিগত জীবন
--------------

রিজভী ২০০৫ সালে ভারতীয় ব্যাংকার বিবেক নারায়ণকে বিয়ে করেছেন এবং তখন থেকেই ভারতের দিল্লিতে থাকছেন। এই দম্পতির নূর নামে একটি মেয়ে এবং নির্বাণ নামে একটি ছেলে রয়েছে। তিনি তার স্বামী বিবেকের সাথে যৌথভাবে *কোরাম* নামক একটি লাইফস্টাইল ক্লাবের মালিক। গুরুগ্রাম এবং মুম্বইয়ে এটির শাখা রয়েছে।

তথ্যসূত্র
---------

1. 1 2 3  Exclusive: Simply Sonya, Dawn, 14 February 2010
2. ↑  "No work permit for Sonia Jehan"। ২০১১-০৮-১১ তারিখে মূল থেকে আর্কাইভ করা। সংগ্রহের তারিখ ২০২১-০৩-৩১।
3. ↑  "I miss Pakistan; its simplicity, loyalty and traditions: Sonya Jehan"। *The Express Tribune*। Pakistan। ১৭ জানুয়ারি ২০১৮। সংগ্রহের তারিখ ১৭ অক্টোবর ২০২০।
4. ↑  "The Quorum launches in Mumbai"।
5. ↑  "The Quorum: Changing the status quo"।
6. ↑  "On the Loose: Club Class"।
7. ↑  "Quorum, an upscale club in an equally upscale setting in Gurugram"।
যানস স্কান্স্‌-এর বায়ুকল
**যানস স্কান্স্‌** (ওলন্দাজ: *Zaanse Schans*; ওলন্দাজ উচ্চারণ: [ˈzaːnsə ˈsxɑns]) নেদারল্যান্ডের উত্তর হল্যান্ড অঞ্চলের যানস্টাড মিউনিসিপ্যালিটির যানডিযক শহরের নিকটবর্তী যানডামের পাশ্ববর্তী একটি স্থান। এটি ঐতিহাসিকভাবে মূল্যবান ও গুরুত্বপূর্ণ বাড়ি ও বায়ুকলের একটি সু-সংরক্ষিত স্থাপনা যেখানে, ১৯৭০ সালে প্রায় ৩৫টি বাড়ী স্থানান্তর করা হয়। ১৯৯৪ সালে প্রতিষ্ঠিত যানস্‌ জাদুঘর যানস স্কান্স্‌-এ অবস্থিত।

যানস স্কান্স্‌ অঞ্চলের একটি জনপ্রিয় পর্যটক আকর্ষণ এবং শিল্প ঐতিহ্যবাহী ইউরোপীয় পথসমূহ বা ইআরআইএইচ -এর গুরুত্বপূর্ণ একটি কেন্দ্রস্থল। এখানে প্রতিবছর প্রায় ৯০০,০০০ পর্যটক আসে।

১৫৭৪ সালের পর এখানে বাতচক্র তৈরী করা হয়।

বাতচক্রের তালিকা
----------------

বায়ুকলসমূহঃ (বাম থেকে ডানে) - Het Jonge Schaap ("দ্য ইয়াং শীপ"), De Zoeker ("দ্য সীকার"), De Kat ("দ্য ক্যাট"), De Gekroonde Poelenburg ("দ্য ক্রোন্ড পোয়েলেনবার্গ") এবং De Huisman ("দ্য হাউসম্যান")।  
ছবি: নাইলস্‌ কিম
* "দ্য হাউসম্যান" – সর্ষেমিল – *দে হুইসম্যান*
* "দ্য ক্রোন্ড পোয়েলেনবার্গ" – শোমিল – *De Gekroonde Poelenburg*
* "দ্য ক্যাট" – শুকানোরমিল – *দে কাট*
* "দ্য ইয়াং শীপ" – শোমিল – *Het Jonge Schaap*
* "দ্য অক্স" – তেলমিল – *দে ওস*
* "দ্য সীকার" – তেলমিল – *De Zoeker*
* "দ্য ক্লোভারলীফ" – শোমিল – *Het Klaverblad*
* "দ্য স্পটেড হেন" – তেলমিল – *De Bonte Hen*

গ্যালারি
--------

* যানস স্কান্স্‌ গ্রামযানস স্কান্স্‌ গ্রাম
* যানস স্কান্স্‌ গ্রামযানস স্কান্স্‌ গ্রাম
* Windmill in Zaanse SchansWindmill in Zaanse Schans

তথ্যসূত্র
---------

1. 1 2  Wier, Marten van de (১০ মে ২০০৭)। "Zaanse Schans in verrotte staat: Stichting wil historische panden verkopen aan huurders"। *Trouw* (Dutch ভাষায়)। সংগ্রহের তারিখ ১১ মে ২০১০। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **যানস স্কান্স্‌** সংক্রান্ত মিডিয়া রয়েছে।

* অফিসিয়াল ওয়েবসাইট
'**জিগ্স-মেদ-র্গ্যাল-ম্ত্শান** (ওয়াইলি: *'jigs med rgyal mtshan*) (১৭৭৩-১৮৫০) তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের (ওয়াইলি: *bla-brang bkra-shis-'khyil*) ছাব্বিশতম প্রধান ছিলেন।

সংক্ষিপ্ত জীবনী
---------------

'জিগ্স-মেদ-র্গ্যাল-ম্ত্শান ১৭৭৩ খ্রিষ্টাব্দে তিব্বতের আমদো অঞ্চলে দ্বাল-শুল-ম্দা'-ত্শান (ওয়াইলি: *dbal shul mda' tshan*) নামক স্থানে জন্মগ্রহণ করেন। তার পিতার নাম ছিল ব্যাম্স-পা (ওয়াইলি: *byams pa*) এবং মাতার নাম ছিল ত্শে-দ্বাং-স্ক্যিদ (ওয়াইলি: *tshe dbang skyid*)। বারো বছর বয়সে তিনি খা-গ্যা বৌদ্ধবিহারে শিক্ষালাভের উদ্দেশ্যে ভর্তি হন এবং পরে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-ব্দে-ছেন (ওয়াইলি: *dkon mchog bde chen*) নামক উনিশতম প্রধানের নিকট শিক্ষালাভ করেন। দ্কোন-ম্ছোগ-ব্স্তান-পা'ই-স্গ্রোন-মে (ওয়াইলি: *dkon mchog bstan pa'i sgron me*) নামক তৃতীয় গুং-থাং লামা তাকে ভিক্ষুর শপথ প্রদান করেন। ১৮১৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ছাব্বিশতম প্রধানের দায়িত্ব লাভ করেন।

তথ্যসূত্র
---------

1. ↑  Dorje, Sonam (অক্টোবর ২০১২)। "Jigme Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ১৬ জুলাই ২০১৪।
**লোহরি** একটি জনপ্রিয় শীতকালীন লোক-উৎসব যা মূলত ভারতীয় উপমহাদেশে উদযাপিত হয়। লোহরি উৎসব সম্পর্কে একাধিক কিংবদন্তি ও তাৎপর্য রয়েছে এবং এগুলোর বেশিরভাগই উৎসবটিকে পাঞ্জাব অঞ্চলের সাথে সম্পৃক্ত বলে ইঙ্গিত করে। অনেকেই বিশ্বাস করে যে এই উৎসবটি দক্ষিণায়ণের শেষ সূচিত করে। ভারতীয় উপমহাদেশের উত্তর অঞ্চলের হিন্দু ও শিখ ধর্মাবলম্বীরা লোহরিকে শীতের শেষ বলে চিহ্নিত করে। তারা এটিকে লম্বা দিনের আগমন এবং সূর্যের উত্তরায়ণকে স্বাগত জানানোর ঐতিহ্য বলে মনে করে। এটি চান্দ্র-সৌর বিক্রম সংবৎ (সৌর-চান্দ্র বিক্রমি বর্ষপঞ্জী) সৌর অংশ অনুযায়ী মকর বা পৌষ সংক্রান্তির আগের রাতে পালন করা হয়। এই উৎসব মাঘী নামেও পরিচিত এবং প্রতি বছর এটি প্রায় একই তারিখে (১৩ জানুয়ারি) পড়ে।

ভারতের পাঞ্জাব, জম্মু ও কাশ্মীরের জম্মু অঞ্চল এবং হিমাচল প্রদেশে লোহরি একটি সরকারি ছুটির দিন হিসেবে স্বীকৃত। উৎসবটি দিল্লী এবং হরিয়ানায়ও উদযাপিত হয় তবে তা কোনো সরকার ঘোষিত (গেজেটেড) ছুটি নয়। এই সমস্ত অঞ্চলের হিন্দু, শিখ এবং মুসলমানরা এই উৎসবটি পালন করে। পাকিস্তানের পাঞ্জাবে এটি সরকারিভাবে পালন করা হয় না, তবে খ্রিস্টান, হিন্দু, শিখ এবং কিছু মুসলমানেরা পাঞ্জাবের গ্রামাঞ্চলে এবং ফয়সালাবাদ ও লাহোর শহরে উৎসবটি পালন করে থাকে।

তারিখ
-----

লোহরি উৎসব মূলত বিক্রম সংবতের সাথে যুক্ত এবং ভারতবর্ষের অন্যান্য অঞ্চলে মকর সংক্রান্তি হিসাবে মাঘী উৎসব উদযাপনের আগের দিন এটি উদযাপিত হয়। লোহরি সর্বদা পৌষ মাসে পড়ে এবং সৌর-চান্দ্র পাঞ্জাবী দিনপঞ্জিকার সৌর অংশ অনুসারে নির্ধারণ করা হয় যা বেশিরভাগ বছরেই গ্রেগরীয় বর্ষপঞ্জির ১৩ই জানুয়ারির কাছাকাছি হয়।

তথ্যসূত্র
---------

1. ↑  name="WarrierWalshe2001">S. Warrier; John G. Walshe (২০০১)। *Dates and Meanings of Religious and Other Multi-Ethnic Festivals, 2002-2005*। Foulsham। পৃষ্ঠা 112। আইএসবিএন 978-0-572-02659-2। , Quote: "Lohri is the winter festival of Punjab and is celebrated by Hindus and Sikhs."
2. ↑  Jeratha, Aśoka (১৯৯৮)। *Dogra Legends of Art & Culture* (ইংরেজি ভাষায়)। Indus Publishing। আইএসবিএন 978-81-7387-082-8।
3. ↑  Punjab Government List of holidays 2019
4. ↑  Jammu holidays
5. ↑
6. ↑  Saini, P. (1968). Discovery of Haryana. India: Hira Parkashan
7. ↑  Chauhan, Ramesh K. (1995) Punjab and the nationality question in India. Deep and Deep Publications
8. ↑  AsiaNews.it। "Punjab celebrates the"। *asianews.it*। সংগ্রহের তারিখ ২০২১-০১-১৩।
9. ↑  Dilagīra, Harajindara Siṅgha (১৯৯৭)। *The Sikh Reference Book* (ইংরেজি ভাষায়)। Sikh Educational Trust for Sikh University Centre, Denmark। আইএসবিএন 978-0-9695964-2-4।
10. ↑  Times of India 15.01.2021
11. ↑  Dr. H.S. Singha (২০০৫)। *Sikh Studies*। Hemkunt Press। পৃষ্ঠা 101–102। আইএসবিএন 978-81-7010-245-8।
ভদ্রগিরি অচ্যুত দাস কন্নড় ভাষায় হরিকথা প্রদর্শন করছেন।
**হরিকথা** (কন্নড় ভাষা: ಹರಿಕಥೆ : *হরিকথে*; তেলুগু ভাষা: హరికథ : *হরিকথা;* মারাঠি ভাষা: हरीपाठ *: হরীপাঠ*), হল আক্ষরিক অর্থে "প্রভু হরির গল্প"। তেলুগু এবং তামিল ভাষায় একে *হরিকথা কালক্ষেপম*ও (হরির কথা [গল্প] শোনার জন্য সময় ব্যয়) বলা হয়। এটি হিন্দু ঐতিহ্যবাহী আলাপের একটি রূপ যেখানে গল্পকার একটি চিরায়ত প্রসঙ্গ বিশ্লেষণ করেন। এটি সাধারণত কোনও সাধুর জীবন বা কোনও ভারতীয় মহাকাব্যের গল্প। গান, সংগীত এবং আখ্যানের মাধ্যমে গল্পটি যিনি বলেন তাঁকে হরিদাস বলা হয়।

হরিকথা হল গল্পকথন, কবিতা, সংগীত, নাটক, নৃত্য এবং দর্শনের একটি সমন্বিত শিল্প রূপ, যেটি অন্ধ্রপ্রদেশ, তেলেঙ্গানা, মহারাষ্ট্র এবং কর্ণাটকে ব্যাপকভাবে প্রচলিত। যে কোনও হিন্দু ধর্মীয় প্রসঙ্গ *হরিকথা*র বিষয়বস্তু হতে পারে। এক সময় *হরিকথা* ছিল বিনোদনের একটি জনপ্রিয় মাধ্যম, যা জনসাধারণের কাছে সাংস্কৃতিক, শিক্ষামূলক এবং ধর্মীয় মূল্যবোধ প্রেরণে সহায়তা করেছিল। হরি কথার মূল লক্ষ্য মানুষের মনে সত্যভাব ও ধার্মিকতা রক্ষা করা এবং তাদের মধ্যে ভক্তির বীজ বপন করা। এর আর একটি লক্ষ্য হল গল্পগুলির মাধ্যমে তাদের আত্ম জ্ঞান (*আত্মা*) সম্পর্কে শিক্ষিত করা এবং তাদের মুক্তির পথ দেখানো।

হিন্দু পুরাণে
-------------

হিন্দু পৌরাণিক কাহিনী তে, প্রথম হরিকথা গায়ক ছিলেন ঋষি নারদ যিনি বিষ্ণুর জন্য গেয়েছিলেন। অন্যান্য বিশিষ্ট গায়কেরা ছিলেন রামের দুই যমজ পুত্র, লব এবং কুশ, যাঁরা অযোধ্যায় রামের দরবারে *রামায়ণ* গেয়েছিলেন।

ইতিহাস
------

এটি একটি প্রাচীন রূপ যেটি প্রায় দ্বাদশ শতাব্দীতে ভক্তি আন্দোলনের সময় বর্তমান রূপে এসেছিল। অনেক বিখ্যাত হরিদাস হলেন পুরন্দরদাস, কনকদাস।

হরিকথার তেলুগু রূপের উদ্ভব উনিশ শতকে উপকূলীয় অন্ধ্র থেকে হয়েছিল।বুরাকথার পাশাপাশি এখন অন্ধ্রে হরিকথা কালক্ষেপম সবচেয়ে বেশি প্রচলিত। সংকান্তি উৎসবের আগে ধনুরমাসম চলাকালীন গ্রামে ঘুরে ঘুরে হরিদাসুদের ভক্তিমূলক গান গাওয়া প্রাচীন একটি ঐতিহ্য।

আরো দেখুন
---------

* বুরাকথা
* কর্ণাটকী সঙ্গীত
* কথা (গল্প বলার পদ্ধতি)
* কীর্তন
* ওগ্গু কথা
* প্রবচন

টীকা
----

1. ↑  Singh, p. 2118
2. ↑  Thoomati Donappa। *Telugu Harikatha Sarvasvam*। ওসিএলসি 13505520।

তথ্যসূত্র
---------

* Singh, N.K. (১৯৯৭)। *Encyclopaedia of Hinduism, Volume 3*। Anmol Publications। আইএসবিএন 81-7488-168-9।
* Arnold, Alison (২০০০)। "Kassebaum, Gayathri Rajapur.'Karnatak raga'"। *The Garland Encyclopedia of World Music: South Asia : the Indian subcontinent*। New York & London: Taylor & Francis। আইএসবিএন 0-8240-4946-2।
* *Harikatha: its origins and development*, by Kalaimamani B. M. Sundaram. Publisher Vidwan R.K. Srikantan Trust, 2001.
* Datta, Amaresh (২০০৬)। *The Encyclopaedia Of Indian Literature (Devraj To Jyoti), Volume 2*। Sahitya Akademi। পৃষ্ঠা 1551–1553। আইএসবিএন 81-260-1194-7।
* *Harikatha : Samarth Ramdas' Contribution to the Art of Spiritual Story-Telling* by Meera Grimes. Indica Books, 2008. আইএসবিএন ৮১-৮৬৫৬৯-৭৬-৬.

বহিঃসংযোগ
---------

* Article on Harikatha
* Art of rendering Harikatha  ওয়েব্যাক মেশিনে আর্কাইভকৃত ৩১ ডিসেম্বর ২০০৪ তারিখে at *The Hindu*
**শোভনা সহজানানন** (জন্ম: ২৬ এপ্রিল, ১৯৮৭) ভারতীয় বংশোদ্ভূত একজন মালয়েশীয়-ভারতীয় ধ্রুপদী নৃত্যশিল্পী।

জীবনী
-----

সহজানানন ওড়িশি, ভরতনাট্যম এবং বলিউডের ধ্রুপদী নৃত্যের ধরনগুলোতে বিশেষ জ্ঞান অর্জন করেছেন। তিনি খুব অল্প বয়সেই নাচের প্রশিক্ষণ শুরু করেছিলেন। তিনি গুরু দেবী মহেশ্বরানের অধীনে ভরতনাট্যম অধ্যয়ন করেছিলেন এবং পরে গুরু রমলি ইব্রাহিমের নজরদারিতে ওড়িশির চর্চা করেছিলেন। ২০১২ সালের মে মাসে তাঁর বোন শালিনীর সাথে তিনি আরঙ্গেত্রম পরিবেশন করেছিলেন। তিনি কুয়ালালামপুর পারফর্মিং আর্টস সেন্টারে (কেএলপিএসি) বলিউডের নৃত্যও শিখিয়েছেন।

সহজানানন নৃত্য পরিকল্পনা বা কোরিওগ্রাফি, কর্মশালা, প্রদর্শনের মাধ্যমে নৃত্যশিক্ষা পরিচালনা এবং নতুন ভরতনাট্যম, বলিউড, আধুনিক/ধ্রুপদী ফিউশন এবং পরীক্ষামূলক নৃত্য তৈরি করেন। ২০১১ সালের অক্টোবরে তিনি কুয়ালালামপুর পারফর্মিং আর্টস সেন্টারের *শর্ট অ্যান্ড সুইট* নৃত্য উৎসবে পরিবেশন করেছিলেন।

বর্তমান কাজ
-----------

সহজাণনানন এখন সিঙ্গাপুরে অবস্থান করলেও প্রতি মাসে কুয়ালালামপুরে ভ্রমণ করেন। তিনি বর্তমানে বিভিন্ন জায়গায় শিক্ষকতা/ নাচ/কোরিওগ্রাফ করার পাশাপাশি ফ্রিল্যান্সিং করছেন। তিনি স্থানীয় পরিবেশন শিল্পকলার দৃশ্যে অবদান রাখার চেষ্টা করেন। তিনি নতুন ধ্রুপদী এবং সমসাময়িক বিষয়গুলোতে নাচ, শেখানো এবং কোরিওগ্রাফ করতে ফ্রিল্যান্স কাজের সুযোগ খুঁজছেন।

তথ্যসূত্র
---------

* কুয়ালালামপুর পারফর্মিং আর্টস সেন্টার - বলিউড নৃত্য ক্লাস
* লিভিং আর্টস  ওয়েব্যাক মেশিনে আর্কাইভকৃত ২৫ এপ্রিল ২০১২ তারিখে - শিক্ষকমণ্ডলী
* নতুন স্ট্রেইটস টাইমস
* ইয়াএসএনআই  ওয়েব্যাক মেশিনে আর্কাইভকৃত ৩ মার্চ ২০১৬ তারিখে শোভনা সহজানানন  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
* থিংস টু ডু কোরিয়া[*স্থায়ীভাবে অকার্যকর সংযোগ*] *শোভনা সহজানানন রচিত কালারফুল বলিউডের প্রকাশনা*
* টাইম আউট, *নতুনদের জন্য শোভনা সহজানাননের সাথে কুয়ালালামপুর বলিউড নাচ*
* অভিনেতা স্টুডিও একাডেমি কোর্স
পরশুরাম কুন্ডে লোহিত নদী ব্রহ্মপুত্র উপত্যকার সমভূমিতে প্রবেশ করছে।
**লোহিত নদী** বা **জায়ু নদী** ভারত এবং চীনে প্রবাহিত একটি নদী। এটি ব্রহ্মপুত্র নদীর একটি শাখা নদী। কাঙরি গারপো পর্বতমালায়, তিব্বত স্বায়ত্তশাসিত অঞ্চলে এ নদীর উত্থান ঘটে। সেখানে এটি জায়ু নদী নামে পরিচিত (Chinese )। এটি এ পার্বত্য অঞ্চল দিয়ে অববাহিত হয়ে ভারতের অরুণাচল প্রদেশের মধ্য দিয়ে ২০০ কিলোমিটার (১২০ মা) ) পথ যাত্রা করে আসামের সমভূমিতে প্রবেশ করে। প্রবেশের আগ পর্যন্ত এটি লোহিত নদী নামে পরিচিত। এটি উত্তাল, অশান্ত, এবং রক্তের নদী হিসেবে পরিচিত। রক্তিম নদী হিসেবে পরিচিত হওয়ার কারণ এর অববাহিকায় মাটির অত্যধিক পরিমাণ লৌহ এবং অ্যালুমিনিয়ামের উপস্থিতি। এটি প্রবাহিত হয়েছে মিশমি পাহাড়ের মধ্য দিয়ে। পরিশেষে মিলিত হয়েছে ব্রহ্মপুত্র উপত্যকার মাথায় সিয়াং-এর (ব্রহ্মপুত্র) সাথে।

বেশিরভাগ অংশ ঘনভাবে বনাঞ্চল, সুউচ্চ গাছপালা উপ-ক্রান্তীয় বনে পরিণত করেছে। পুরো ভারতের ঘনতম গ্রীষ্মীয় জঙ্গলসমূহের একটি। নানান রঙের রডোডেন্ড্রন উঁচুতে পর্যন্ত ফোটে, নিচের খাঁজে নিজেদের ফুটিয়ে তোলে অর্কিড। এ অঞ্চলটি প্রকৃতপক্ষে ওষধি গাছ এবং গুল্মের ভাণ্ডার। মিশমি তিতা, কপটিস গাছ ইত্যাদির জন্য বিশ্বজুড়ে সমাদৃত।

মিশমি পাহাড়ে দাপট ধরে রেখেছে। সমভূমিতে বসবাস করে খাম্পতি জনগোষ্ঠী, জিংপো জনগোষ্ঠী, কট্টর বৌদ্ধ এবং বার্মার পাটকাই পাহাড় থেকে আসা অভিবাসীরা। লোহিত নদীর অববাহিকা ধরে, তিব্বতীয় ধর্মের সর্বপ্রাণবাদী বিশ্বাস বিকাশ লাভ করেছে। প্রতিদানস্বরূপ, অগ্রাধিকার পেয়েছে টেরাভাডা বৌদ্ধধর্ম, যা কিনা বৌদ্ধধর্মের দুটি আদি শাখার একটি। আরও অগ্রাধিকার পেয়েছে হিন্দু মন্দির। এই অঞ্চলটি তিব্বত, দক্ষিণ-পূর্ব এশিয়া এবং দক্ষিণ এশিয়ার মধ্যকার বহু সংস্কৃতির সংমিশ্রণকে ধারণ করে।

লোহিত নদী চীন থেকে ভারতে আসে এবং ভারতের পূর্ব দিকে সর্বাধিক জনবহুল উঁচুস্থান দিয়ে প্রবাহিত হয় কিবিথু নামক স্থানে। ভারতীয় সেনাবাহিনী বিভিন্ন অভিযান এবং প্রশিক্ষণের জন্য এই নদীটি ব্যবহার করে।

ভূপেন হাজারিকা সেতু নামেও পরিচিত, ধোলা-সাদিয়া সেতুটি একটি কাঠের সেতু। এটা ভারতের দীর্ঘতম কাঠের সেতু যা আসাম এবং অরুণাচল প্রদেশের উত্তর-পূর্ব রাজ্যগুলিকে যুক্ত করেছে। সেতুটি দক্ষিণের ধোলা গ্রাম থেকে সাদিয়া হয়ে উত্তরে লোহিত নদীর উপর বিস্তৃত।

নদী পরিবহন
----------
'**ফাগ্স-পা-দ্গে-লেগ্স-র্গ্যাল-ম্ত্শান** (ওয়াইলি: *'phags pa dge legs rgyal mtshan*) (১৭২০-১৭৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) বাইশতম প্রধান ছিলেন।

সংক্ষিপ্ত জীবনী
---------------

'ফাগ্স-পা-দ্গে-লেগ্স-র্গ্যাল-ম্ত্শান ১৭২০ খ্রিষ্টাব্দে তিব্বতের খাম্স অঞ্চলের ব্রাগ-গ্যাব-গা'উ-শোদ-ম্দো (ওয়াইলি: *brag gyab ga'u shod mdo*) নামক স্থানে জন্মগ্রহণ করেন। তার পিতার নাম ছিল ও-র্গ্যান-ব্ক্রা-শিস (ওয়াইলি: *O rgyan bkra shis*) এবং মাতার নাম ছিল শুগ-থাং-দ্বোন-মো (ওয়াইলি: *shug thang dbon mo*)। ১৭২৪ খ্রিষ্টাব্দে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নিয়ে যাওয়া হয়, যেখানে তিনি ব্কা'-ব্চু-পা-ব্লো-ব্জাং-ত্শে-রিং (ওয়াইলি: *bka' bcu pa blo bzang tshe ring*) নামক এক ভিক্ষুর নিকট শিক্ষাগ্রহণ শুরু করেন। গ্যুমে তান্ত্রিক মহাবিদ্যালয়ের তৎকালীন প্রধান ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) তাকে শিক্ষার্থীর শপঅথ এবং যমান্তক ও চক্রসম্বর তন্ত্র সম্বন্ধে শিক্ষাদান করেন। 'জিগ্স-মেদ-ব্স্তান-পা'ই-র্গ্যা-ম্ত্শো (ওয়াইলি: *'jigs med bstan pa'i rgya mtsho*) নামক ষষ্ঠ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা তার সর্বসাপেক্ষা উল্লেখযোগ্য শিক্ষক ছিলেন। একুশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন এবং দশ বছর ঐ প্রতিষ্ঠানে শিক্ষালাভ করেন। ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*) উপাধিধারী লামা তাকে ভিক্ষুর শপথ এবং লাম-রিম-ছেন-মো, গুহ্যসমাজতন্ত্র, ছেদ সাধনা, মহাকরুণিকা প্রভৃতি বিষয়ে শিক্ষাদান করেন। পঞ্চম পাঞ্চেন লামা ও সপ্তম দলাই লামা তাকে যমান্তক, মধ্যমক, চক্রসম্বর তন্ত্র প্রভৃতি বিষয়ে শিক্ষাদান করেন। ১৭৫৪ খ্রিষ্টাব্দে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের একুশতম প্রধান জিগ্স-মেদ-ব্স্তান-পা'ই-র্গ্যা-ম্ত্শো মৃত্যুবরণ করলে চিং সম্রাটের নির্দেশে ১৭৫৬ খ্রিষ্টাব্দে তিনি এই বিহারের পরবর্তী প্রধান হিসেবে অধিষ্ঠিত হন। তিনি সপ্তম 'ফাগ্স-পা-ল্হা হিসেবে 'জিগ্স-মেদ-ব্স্তান-পা'ই-ম্গোন-পোকে এবং জীবনের অন্তিম চরণে অষ্টম 'ফাগ্স-পা-ল্হা হিসেবে ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মাকে চিহ্নিত করেন। ১৭৭৬ খ্রিষ্টাব্দে তিনি বিহারের প্রধান হিসেবে 'জিগ্স-মেদ-ব্স্তান-পা'ই-ম্গোন-পোকে অধিষ্ঠিত করেন।

তথ্যসূত্র
---------

1. ↑  Chhosphel, Samten (জুলাই ২০১০)। "The Fourth Zhiwa Lha, Pakpa Gelek Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১১।

|
|  |
| পূর্বসূরীঝি-বা-ব্জাং-পো | '**ফাগ্স-পা-দ্গে-লেগ্স-র্গ্যাল-ম্ত্শান  চতুর্থ ঝি-বা-ল্হা** | উত্তরসূরীব্লো-ব্জাং-দোন-গ্রুব-র্গ্যা-ম্ত্শো |
|

|
|  |
| পূর্বসূরী'জিগ্স-মেদ-ব্স্তান-পা'ই-র্গ্যা-ম্ত্শো | '**ফাগ্স-পা-দ্গে-লেগ্স-র্গ্যাল-ম্ত্শান  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের বাইশতম প্রধান** | উত্তরসূরী'জিগ্স-মেদ-ব্স্তান-পা'ই-ম্গোন-পো |
|

| * দে
* স
ঝি-বা-ল্হা |
| --- |
| 
* ১) দ্পাল-ল্দান-ম্ছোগ-গ্রুব
* ২) সাংস-র্গ্যাস-'ব্যুং-গ্নাস
* ৩) ঝি-বা-ব্জাং-পো
* ৪) 'ফাগ্স-পা-দ্গে-লেগ্স-র্গ্যাল-ম্ত্শান
* ৫) ব্লো-ব্জাং-দোন-গ্রুব-র্গ্যা-ম্ত্শো
* ৬) ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস
* ৭) ঙ্গাগ-দ্বাং-'ফ্রিন-লাস-ব্স্তান-'দ্জিন-'ম্খ্যেন-রাব
* ৮) ব্স্তান-'দ্জিন-ব্লো-ব্জাং-ছোস-'ফেল

 |